
РЕШЕНИЕ
№ РС-890-24-029

	Днес, 24.03.2025 г., Комисията за противодействие на корупцията /КПК/, в състав:
            За председател: Антон Славчев
Член: Антоанета Цонкова
Член: Пламен Йоцов
	Член: Силвия Къдрева

У С Т А Н О В И:

Производството е по реда на чл. 89, ал. 1, предл. 1 от Закона за противодействие на корупцията (ЗПК) (обн., ДВ бр. 84 от 06.10.2023 г.), образувано въз основа на Решение на Комисията за противодействие на корупцията (КПК, Комисията) № КИ-413 от 02.12.2024 г. по сигнал с вх. № С-890/26.11.2024 г. на КПК.
Производството е образувано срещу Петър Петров в качеството му на изпълнителен директор на „***“ ЕАД.
В сигнала се съдържат твърдения, навеждащи съмнения за конфликт на интереси, свързани със сключен договор за наем на 08.08.2022 г. между „***“ ЕАД като наемодател и „***“ ЕООД, като наемател за имот – публична държавна собственост, предоставен за стопанисване на Министерство на младежта и спорта (ММС), едноличен собственик и принципал на „***“ ЕАД, а именно: Поземлен имот (ПИ) с идентфикатор 22472.7412.23 – Почивна база „***“, находаща се в Столична община, район „П.“, с. Д. П., местността „***“, с площ от 9835 кв.м., ведно с построените в него 29 броя сгради с обща РЗП от 1799 кв.м. Срокът на договора за наем е цели 10 години, а уговнорената цена е 1800 лв./месец, без и 2160 лв./месец с вкл. ДДС, с гратисен период от 24 месеца от сключването на договора. Размерът на наемната цена следва всяка година да се увеличава със средностатистическия процент на инфлация. Посочено е задължение за извършване на финансови инвестиции от страна на наемателя в общ размер на 755 555 лв., без ДДС. Срокът даден от наемодателя към наемателя за реализиране на инвестициите е също 10 години. С така сключения договор се създават условия за увреждане на държавния интерес, същият е сключен при изключително неизгодни за наемодателя условия и създава предпоставки за облагодетелстване на наемателя. Не е упражнен и контрол от дружеството – наемодател по изпълнението на различните компоненти на договора.
Изискани са и с писмо вх. № КПК-95-1/16.01.2025 г. на КПК от министъра на младежта и спорта са получени копия на следните документи: Протокол № РД-09-764/25.08.2022 г. на министъра на младежта и спорта за избор на членове на Съвета на директорите на „***“ ЕАД, ЕИК: 201745141; Договор от 31.08.2022 г. за овластяване и възлагане управлението и представителството на изпълнителен член на Съвета на директорите на „***“ ЕАД, сключен между И. Т. и Петър Петров; Договор № 35-00-24/30.09.2022 г., сключен между министъра на младежта и спорта и Петър Петров; Договор за наем от 08.08.2022 г., сключен между „***“ ЕАД и „***“ ЕООД, ЕИК: ***, с приложено пълномощно с peг. № 7667 от 02.08.2022 г. на В. И. – нотариус в район PC София с peг. № 271 на НК; Ценова оферта (Приложение № 8 към Решение № КП-02/21.07.2022 г. на изп. директор на „***“ ЕАД); Приемо-предавателен протокол към Договор № 08.08.2022 г. от 08.08.2022 г.; Протокол № 198 от проведено на 05.08.2022 г. заседание на Съвета на директорите на „***“ ЕАД; Доклад на комисията, назначена със Заповед № 48/21.07.2022 г. на изпълнителния директор; Покана и дневен ред за провеждане на редовно заседание на Съвета на директорите на „***“ ЕАД; Приемо-предавателен протокол към Договор за наем от 08.08.2022 г. към 18.10.2024 г.; Заповед № 83/15.10.2024 г. на изпълнителния директор на „***“ ЕАД за определяне състав на комисия, която да приеме държането върху имущество, собственост на „***“ ЕАД; Писмо с изх. № 538/05.12.2024 г. от изпълнителния директор на „***“ ЕАД до „***“ ЕООД; Писмо с изх. № 78/13.02.2024 г. от изпълнителния директор на „***“ ЕАД до „***“ ЕООД; Писмо с изх. № 436/03.10.2024 г. от изпълнителния директор на „***“ ЕАД до „***“ ЕООД; Писмо с изх. № 469/17.10.2024 г. от изпълнителния директор на „***“ ЕАД до „***“ ЕООД; Писмо с изх. № 317/24.10.2023 г. от изпълнителния директор на „***“ ЕАД до „***“ ЕООД с приложено писмо с изх. № 10927/18.10.2023 г. от РИОСВ София, Предписание № 116/18.10.2023 г. на РИОСВ София, Констативен протокол № ККФОС-ГШ-25/12.10.2023 г.; Фактура № 0000024677/10.07.2024 г., издадена от „***“ ЕАД; Писмо с изх. № 372/14.08.2024 г. от изпълнителния директор на „***“ ЕАД до „***“ ЕООД; Фактура № 0000024370/29.05.2024 г. издадена от „***“ ЕАД; Писмо с изх. № 259/27.05.2024 г. от изпълнителния директор на „***“ ЕАД до „***“ ЕООД, с приложено писмо с вх. № 488/23.05.2024 г.; Писмо с изх. № 293/11.10.2023 г. от изпълнителния директор на „***“ ЕАД до „***“ ЕООД; Уведомително писмо с изх. № 230/05.08.2022 г. до „***“ ЕООД от „***“ ЕАД; Писмо (уведомление) с вх. № 863/16.10.2024 г. от „***“ ЕООД до „***“ ЕАД; Писмо (искане) с вх. № 868/17.10.2024 г. от „***“ ЕООД до „***“ ЕАД, с копие до ММС; Писмо (искане) с вх. № 884/21.10.2024 г. от „***“ ЕООД до „***“ ЕАД; Писмо (искане) с вх. № 995/19.11.2024 г. от „***“ ЕООД до „***“ ЕАД; Писмо (уведомление) с вх. № 726/17.10.2023 г. от „***“ ЕООД до „***“ ЕАД; Писмо (уведомление) с вх. № 806/08.11.2023 г. от „***“ ЕООД до „***“ ЕАД с приложен снимков материал – 9 бр. снимки; Молба с вх. № 562/01.11.2022 г. от „***“ ЕООД до „***“ ЕАД; Писмо с вх. № 738/19.10.2023 г. от директора на Басейнова дирекция „Дунавски район“ до „***“ ЕАД; Писмо с вх. № 726/17.10.2023 г. от „***“ ЕООД до „***“ ЕАД; Резюме на оценка с вх. № 320/04.07.2022 г. на сгради, разположени на територията на къмпинг „*** – Академика“ – 2бр.; Решение № 02/21.09.2023 г. за предоставяне на достъп до обществена информация на изпълнителния директор на „***“ ЕАД; Писмо с изх. № 339/03.11.2023 г. от изпълнителния директор на „***“ ЕАД до И. Н., съдържащо Решение № 04/02.11.2023 г. на изпълнителния директор на дружеството, приемо-предавателен протокол от 08.08.2022 г., писмо с изх. № 293/11.10.2023 г., писмо с вх. № 726/17.10.2023 г., ценово предложение и оценка на имота от независим оценител; Писмо с изх. № 214/08.08.2023 г. от изпълнителния директор на „***“ ЕАД до И. Н.; Заявление за достъп до обществена информация от 21.09.2023 г. от И. Н.; Протокол № 193 от проведено на 21.07.2022 г. заседание на Съвета на директорите на „***“ ЕАД; Протокол № 194 от проведено на 21.07.2022 г. заседание на Съвета на директорите на „***“ ЕАД; Писмо с изх. № 273/21.09.2023 г. от изпълнителния директор на „***“ ЕАД до И. Н.; Писмо с изх. № 313/20.10.2023 г. от изпълнителния директор на „***“ ЕАД до И. Н.; Писмо с вх. № 741/19.10.2023 г., получено на електронната поща на дружеството; Писмо с вх. № 680/10.10.2023 г., получено на електронната поща на дружеството; Писмо с вх. № 604/14.09.2023 г., получено на електронната поща на дружеството; Писмо с вх. № 444/26.07.2023 г., получено на електронната поща на дружеството; Решение № 05.08.2022 г. на изпълнителния директор на „***“ ЕАД; Доклад с вх. № 391/05.08.2022 г. от комисията, назначена със Заповед № 48/21.07.2022 г. на изпълнителния директор на „***“ ЕАД; Решение № КП-02/21.07.2022 г. на изпълнителния директор на „***“ ЕАД; Обстоятелствен протокол от 05.08.2022 г. на комисията, назначена със Заповед № 48/21.07.2022 г. на изпълнителния директор на „***“ ЕАД и Заповед № 48/21.07.2022 г. на изпълнителния директор на „***“ ЕАД.
Служебно са извършени справки в Регистър НБД „Население“ и в Търговския регистър и регистър на юридическите лица с нестопанска цел (ТРРЮЛНЦ).

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от лице с посочени три имена, адрес и телефонен номер.
С Решение по Протокол № РД-09-764/25.08.2022 г. на министъра на младежта и спорта Петър Петров е избран за член на СД на „***“ ЕАД. С Договор за овластяване и възлагане управлението и представителството на изпълнителен член на СД на „***“ ЕАД от 31.08.2022 г. Петров приема да управлява и представлява дружеството. На 30.09.2022 г. между Петров и министъра на младежта и спорта е сключен Договор за възлагане на управление и контрол с член на съвета на директорите. Съгласно Протокол № 28-00-1 от 15.01.2025 г. на министъра на младежта и спорта е определено, че мандатът на членовете на СД на дружеството е 5 г. от датата на вписване в ТРРЮЛНЦ, като въз основа на същия, със Заявление от 22.01.2025 г. е вписан СД в състав: Петър Петров, И. В. Т. и М. П. С. Петър Петров остава изпълнителен член на СД на „***“ ЕАД. 
„***“ е еднолично акционерно дружество с едноличен собственик на капитала Министерство на физическото възпитание и спорта, понастоящем Министерство на младежта и спорта. На 31.08.2022 г. като член са СД и изпълнителен директор на дружеството е вписан Петър Петров, като той продължава да има тези качества и към днешна дата. 
Договорът за наем на почивна база „***“ – язовир И. (ПИ с идентификатор 22472.7412.23, находящ се в район П., с. Д. П., местност „***“, с площ 9835 кв. м.) от 08.08.2022 г., обект на сигнала, инициирал настоящото производство, е сключен между „***“ ЕАД, представлявано от изпълнителния си директор до 31.08.2022 г. – Л. С. П., и „***“ ЕООД, представлявано от управителя С. Г. Д.
Едноличен собственик на капитала и управител на „***“ ЕООД, ЕИК: *** е С. Г. Д. Предмет на дейност на дружеството са консултантски услуги, сделки за придобиване, управление и разпореждане с недвижими имоти и вещни права върху тях и други.
От извършени справки в НБД „Население“ не се установи наличие на родствени връзки между С. Д. и Петър Петров.
След направена справка в ТРРЮЛНЦ не се установи С. Д. и Петър Петров да са били съдружници или да са участвали съвместно в органите на управление и/или контрол на търговски дружества или сдружения с нестопанска цел.

По отношение на сключения договор за наем между „***“ ЕАД и „***“ ЕООД, Петър Петров е упражнил свои правомощия по служба, след встъпването си в длъжност на 31.08.2022 г. като изпълнителен директор на дружеството с държавно участие в капитала, както следва:
По отношение на питания и заявления за достъп до обществена информация от И. Н. – журналист от Българската национална телевизия (БНТ), относно сключения договор за наем и състоянието на отдадения имот, са издадени Решения № 02/21.09.2023 г. и № 04/02.11.2023 г. за предоставяне на достъп до обществена информация и са подписани писма с изх. № 214/08.08.2023 г., № 273/21.09.2023 г., № 313/20.10.2023 г. и № 339/03.11.2023 г. на „***“ ЕАД.
С управителя на „***“ ЕООД – С. Д., е проведена кореспонденция във връзка със сключения договор за наем на Почивна база „***“ – язовир И., район П., с. Д. П., местност „***“, като с писмо, изх. № 293/11.10.2023 г. на „***“ ЕАД, е изискана информация за състоянието на базата; с писмо, изх. № 317/24.10.2023 г. на „***“ ЕАД, е изискано изпълнение на направени от РИОСВ София предписания; с писмо, изх. № 78/13.02.2024 г. на „***“ ЕАД, е изискано писмено становище по отношение на извършените до момента инвестиции в почивната база; с писмо, изх. № 259/27.05.2024 г. на „***“ ЕАД, е изискан достъп до имота във връзка с извършвана прокурорска проверка; с писмо, изх. № 436/03.10.2024 г. на „***“ ЕАД,  наемателят е уведомен за сформирането на комисия за приемо-предаване на имота; с писмо, изх. № 469/17.10.2024 г. на „***“ ЕАД, С. Д. е уведомен, че действия по връщането на почивната база във владение на „***“ ЕАД, ще бъдат извършени на 18.10.2024 г.; с писмо, изх. № 538/05.12.2024 г. на „***“ ЕАД, дружеството наемател е уведомено за непогасени задължения към „***“ ЕАД.
Със своя Заповед № 83/15.10.2024 г. Петър Петров е определил комисия, която да приеме държането от „***“ ЕООД на Почивна база „***“ – язовир И., район П., с. Д. П., местност „***“. С Приемо-предавателен протокол към Договор за наем от 08.08.2022 г., на 18.10.2024 г.  определената от Петров комисия е приела държането върху почивната база, като в протокола е отбелязано, че не са извършвани подобрения.

Въз основа на така изяснената фактическа обстановка Комисията за противодействие на корупцията установи  следното от правна страна:

           Сигнал с вх. № С-890/26.11.2024 г. на КПК съдържа необходимите реквизити, съгласно чл. 15 от Закона за защита на лицата, подаващи сигнали или публично оповестяващи информация за нарушения във вр. с чл. 63 от ЗПК.
За да е осъществен конфликт на интереси по смисъла на чл. 52 от ЗПКОНПИ (отм.), респ. чл. 70 от ЗПК, следва да са кумулативно налични три предпоставки: лице, заемащо висша публична длъжност, съответно публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба, както и упражнено властническо правомощие, повлияно от този частен интерес.
Легалните дефиниции на понятията „частен интерес“ и „облага“ се съдържат в чл. 53 и чл. 54 от ЗПКОНПИ (отм.), респ. в чл. 71 и 72 от ЗПК. Частен интерес е всеки интерес, който води до облага от материален или нематериален характер за лицето, заемащо висша/публична длъжност, или за свързаното с него лице, т.е. за да е налице частен интерес, следва да има реална възможност за реализиране на облага. Съгласно чл. 54 от ЗПКОНПИ (отм.) облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие, а според чл. 72 от ЗПК е всеки доход в пари, парични средства или в имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас в полза на избор, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
 В качеството си на изпълнителен директор на „***“ ЕАД, Петър Петров е лице, заемащо публична длъжност по чл. 6, ал. 1, т. 51 от ЗПК и компетентна да се произнесе относно наличието или липсата на конфликт на интереси по отношение на него е Комисията за противодействие на корупцията.
При наличието на този първи елемент от състава на конфликта на интереси (субект на нарушението), определящо за съществуването на такъв е проявяването на конкретно поведение от страна на субекта при изпълнение на произтичащите от длъжността му правомощия, както и дали съществува обективна възможност това конкретно поведение да е повлияно от частен интерес – личен или на свързано по смисъла на закона лице.
От извършената в регистър НБД „Население“ справка се установи, че между Петър Петров и С. Д. – едноличен собственик и управител на „***“ ЕООД, не са налице роднински връзки, поради което не може да бъде обоснована свързаност помежду им по смисъла на § 1, т. 15, б. „а“ от ДР на ЗПКОНПИ (отм.), респ. § 1, т. 9, б. „а“ от ДР на ЗПК.
С оглед извършените справки в ТРРЮЛНЦ не може да се обоснове и икономическа зависимост между двамата на основание съдружие или съвместно участие в органите на управление и/или контрол на търговски дружества или сдружения с нестопанска цел, поради липсата на такива.

Безспорно бе установено, че Петър Петров е упражнил свои правомощия по служба, касаещи сключения на 08.08.2022 г. Договор за наем на почивна база „***“ – язовир И. – издадени са Решения № 02/21.09.2023 г. и № 04/02.11.2023 г. за предоставяне на достъп до обществена информация и във връзка с тях са изпратени писма с изх. № 214/08.08.2023 г., № 273/21.09.2023 г., № 313/20.10.2023 г. и № 339/03.11.2023 г. на „***“ ЕАД, подписани са писма с изх. №№ 293/11.10.2023 г., 317/24.10.2023 г., 78/13.02.2024 г., 259/27.05.2024 г., 436/03.10.2024 г., 469/17.10.2024 г. и 538/05.12.2024 г. на „***“ ЕАД, част от кореспонденция с „***“ ЕООД и е издадена Заповед № 83/15.10.2024 г. на Петър Петров за определяне на комисия, която да приеме държането на почивната база.
С оглед на установената липса на свързаност между Петров и управителя на „***“ ЕООД – С. Д., не може да бъде обоснован и частен интерес за самия Петров, Д. или търговското дружество от упражнените правомощия, описани по-горе. От представените по преписката документи също е видно, че Петров, в качеството си на изпълнителен директор на „***“ ЕАД, е предприел необходимите действия за прекратяване на сключения договор за наем с „***“ ЕООД, поради неизпълнение от същото на предвидените в договора инвестиции и подобрения на наетия имот – почивна база „***“ – язовир И., което е в противоречие с твърденията в сигнала за липса на упражнен контрол от дружеството – наемодател по изпълнението на различните компоненти на договора.
От изложеното следва, че в конкретния случай са налице само две от предпоставките за „конфликт на интереси“ по отношение на Петър Петров, в качеството му на изпълнителен директор на „***“ ЕАД – лице, заемащо публична длъжност и упражнени от лицето правомощия по служба. Не е налице обаче последната предпоставка – наличието на частен интерес. Липсата на частен интерес на лицето, заемащо публична длъжност или на свързано с него лице при упражняването на правомощията или задълженията му по служба, изключва наличието на нарушение на разпоредбите на Глава Осма, Раздел II от ЗПКОНПИ (отм.), респ. от ЗПК, съответно и възможността за възникване на конфликт на интереси.

Комисията прави своите изводи за наличие или липса на конфликт на интереси на база доказателства, събрани по реда на Административнопроцесуалния кодекс, а в случая събраните такива водят до извода за липса на частен интерес във връзка с упражнените от Петър Петров правомощия по служба, в качеството му на изпълнителен директор на „***“ ЕАД.
Предвид изложеното и на основание чл. 92, ал. 1 и ал. 2 от ЗПК, във вр. с § 7, ал. 2 от ПЗР на ЗПК, Комисията за противодействие на корупцията

РЕШИ:
[bookmark: _vhhznaji34oh]
НЕ УСТАНОВЯВА конфликт на интереси по отношение на Петър Петров с ЕГН ***, изпълнителен директор на „***“ ЕАД, и в това му качество лице, заемащо публична длъжност, по чл. 6, ал. 1, т. 51 от ЗПК, във връзка с  издадени Решения № 02/21.09.2023 г. и № 04/02.11.2023 г., подписани писма с изх. №№ 214/08.08.2023 г., 273/21.09.2023 г., 313/20.10.2023 г., 339/03.11.2023 г., 293/11.10.2023 г., 317/24.10.2023 г., 78/13.02.2024 г., 259/27.05.2024 г., 436/03.10.2024 г., 469/17.10.2024 г. и 538/05.12.2024 г. на „***“ ЕАД и издадена Заповед № 83/15.10.2024 г., поради липса на частен интерес – негов или на свързано с него лице по смисъла на § 1, т. 15 от ДР на ЗПКОНПИ (отм.), респ. § 1, т. 9, б. „а“ от ДР на ЗПК.

Препис от Решението да се изпрати на СГП, с оглед преценка за реализиране на правомощията ѝ по чл. 94, ал. 2 от ЗПК, съгласно който прокурорът може да подаде протест до съда в едномесечен срок от съобщаването на решението, с което се установява липсата на конфликт на интереси и с оглед правомощията си по надзор за законност на административните актове. 


                КОМИСИЯ:

              ЗА ПРЕДСЕДАТЕЛ:……………(П)………….……../АНТОН СЛАВЧЕВ/

		                ЧЛЕН:…………………………(П)……………/АНТОАНЕТА ЦОНКОВА/

		                ЧЛЕН:……………....................(П)....…………...….…../ПЛАМЕН ЙОЦОВ/ 

              
              ЧЛЕН:…………….....................(П)....……….............../СИЛВИЯ КЪДРЕВА/






